Myrceugenia rufa
Ti Myrceugenia rufa ket ti sebbangan ti bassit a mula iti henero ti Myrceugenia iti pamilia ti Myrtaceae. Daytoy ket endemiko iti Chile,[1] nga idiay ket agtubo kadagiti tidda ti bakir iti asideg ti pantar ken naikeddeng a "naisagmak".
Deskripsion[urnosen | urnosen ti taudan]
Ti Myrceugenia rufa ket ti kankanayon a berde a bassit a mula nga agtubo iti katayag iti agarup a 2 m (6 ft 7 in). Dagiti ubing nga ungkay ket nakaroda a nadutdotan. Dagiti bassit, agsumbangir a bulong ket addaan kadagiti nadutdotan a pesiolo ken arinduyog wenno immitlog nga agraman kadagiti intero a paraigid. Rungbeb ti ngato ken babada ket maraduyaw-berde iti ngato ken nakusnaw a berde iti baba. Bugbugtong dagiti sabong wenno dagiti grupo ti dua wenno tallo kadagiti axil ti bulong. Dagiti ungkay ti sabong ket nakaroda a nadutdotan, puraw dagiti petalo ken adda dagiti raay ti innem a pulo aginggana iti sangagasut nga estambre ken bugbugtong nga estilo. Dagiti sabong ket sarunuen dagiti berry iti diametro iti 4 aginggana iti 8 milimetro (0.16 iti 0.31 in) ken umunada a berde ken agbalin a duyaw ken kalapasanna narangha. Ti paset ti panawen ti panagsabong ket manipud iti Agosto aginggana iti Oktubre ken maluom dagiti bunga iti Pebrero ken Marso.[2][3]
Pannakaiwarwaras ken habitat[urnosen | urnosen ti taudan]
Ti Myrceugenia rufa ket endemiko iti Chile nga idiay ken maigawid kadagiti pantar a lugar manipud iti Rehion ti Coquimbo nga agpaabagatan aginggana iti Probinsia ti San Antonio.[4] Ti kangato ti sakupna ket 10 aginggana iti 700 metro (33 iti 2,297 ft), ken agtubo kadagiti pantar a rangkis wenno iti kaunegan ti agarup a 15 kilometro (9.3 mi) iti pantar, kadawyan a mabirukan kadagiti nauneg a rengngat ken dagiti narigat a maserrekan a lugar kadagiti tidda dagiti kabakiran a lugar. Masansan daytoy a mabirukan nga agtubtuo kadagiti sabali a sebbangan ti myrtus. Dagiti bunga ket masansan a rauten dagiti insekto a mangan kadagiti lasag ken bukelna. Daytoy ket karkarna a sebbangan ken ti kasasaad ti konserbasionna ket naikeddeng a "naisagmak".[4][5]
Dagiti nagibasaran[urnosen | urnosen ti taudan]
- ^ Historia, biodiversidad y ecología de los bosques costeros de Chile (iti Espaniol). Editorial Universitaria. 1 Enero 2005. p. 104. ISBN 978-956-11-1777-8.
- ^ "Myrceugenia rufa". Enciclopedia de la Flora Chilena (iti Espaniol). Naala idi 2015-05-26.
- ^ Hechenleitner, V.; Gardner, P.M.F.; Thomas, P.I.; Echeverría, C.; Escobar, B.; Brownless, P. 2005. Plantas Amenazadas del Centro-Sur de Chile. Pl. Amenaz. C.-S. Chile 187 p.
- ^ a b Pérez, Fernanda; Irarrázabal, C. Carla; Cossio, Michel; Peralta, Gioconda; Segovia, Ricardo; Bosshard, Mauricio; Hinojosa, L. Felipe (2014). "Microsatellite markers for the endangered shrub Myrceugenia rufa (Myrtaceae) and three closely related species". Conservation Genetics Resources. 6 (3): 773–775. doi:10.1007/s12686-014-0212-x.
- ^ Hechenleitner V., P., M. F. Gardner, P. I. Thomas, C. Echeverría, B. Escobar, P. Brownless & C. M. A. 2005. Plantas Amenazadas del Centro-Sur de Chile. Pl. Amenaz. C.-S. Chile 187 pp.
srd_Latn ilo_Latn ilo_Latn ilo_Latn ilo_Latn ilo_Latn ilo_Latn grn_Latn ilo_Latn grn_Latn eng_Latn grn_Latn